«Էյ էյչ վուդ արտ» ընկերության տնօրեն Վարդան Վարդանյանն իր ճանապարհը հարթել է սկսելով կահույքագործի օգնականի աշխատանքից, ապա 2008 թվականից ընկերների հետ ծավալել կահույքի պատրաստման փոքրիկ գործունեություն, իսկ հետո արդեն կանխորոշված էր, թե այդ ուղին ինչ զարգացում կունենար. «Իմ աշխատանքը միայն կահույքի հետ է կապված եղել, ուրիշ ոչ մի տեղ չեմ աշխատել, չեմ էլ պատկերացնում ուրիշ բնագավառում: Մինչև «Էյ էյչ վուդ արտ»-ի կայանալը, մենք արդեն վստահություն էինք ձեռք բերել, որակի երաշխիքներ էինք ներկայացրել մարդկանց, ովքեր կորիզ են կազմում` պատվիրատու, պատվիրատուի ընկեր, ժողովրդի խոսքով ասած` գործը գործ է բերում»: